CELEX: 32020D0753
Language: lt
Date: 1585526400000
Title: 2020 m. kovo 30 d. Tarybos sprendimas (ES) 2020/753 dėl Europos Sąjungos ir Vietnamo Socialistinės Respublikos laisvosios prekybos susitarimo sudarymo

12.6.2020   
               
               
                  LT
               
               
                  Europos Sąjungos oficialusis leidinys
               
               
                  L 186/1
               
            
         TARYBOS SPRENDIMAS (ES) 2020/753
         2020 m. kovo 30 d.
         dėl Europos Sąjungos ir Vietnamo Socialistinės Respublikos laisvosios prekybos susitarimo sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     pagal Tarybos sprendimą (ES) 2019/1121 (2) Europos Sąjungos ir Vietnamo Socialistinės Respublikos laisvosios prekybos susitarimas (toliau – Susitarimas) buvo pasirašytas 2019 m. birželio 30 d. su sąlyga, kad jis bus sudarytas vėliau;
                  
               
                     (2)
                  
                  
                     pagal Sutarties 218 straipsnio 7 dalį Komisiją tikslinga įgalioti, pagal Sutarties 207 straipsnio 3 dalį pasikonsultavus su Tarybos paskirtu specialiu komitetu, Sąjungos vardu tvirtinti tam tikrus Susitarimo pakeitimus, kurie priimami pagal Susitarimo 9.20 straipsnį, taikant supaprastintą procedūrą, arba dėl Susitarimo 9-A ir 9-B priedų A–C skirsniuose pateikto subjektų sąrašo pagal Susitarimo 9.23 straipsnį Investicijų, paslaugų, elektroninės prekybos ir viešųjų pirkimų komiteto;
                  
               
                     (3)
                  
                  
                     pagal Susitarimo 17.20 straipsnį nė viena Susitarimo nuostata nelaikoma asmenims suteikiančia teisių ar nustatančia prievolių, išskyrus Šalių nustatytas tarpusavio teises ir prievoles pagal tarptautinę viešąją teisę;
                  
               
                     (4)
                  
                  
                     Susitarimas turėtų būti patvirtintas Sąjungos vardu,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Vietnamo Socialistinės Respublikos laisvosios prekybos susitarimas (toliau – Susitarimas).
            Susitarimo tekstas pridedamas prie šio sprendimo.
         
         
            2 straipsnis
            Susitarimo 9.20 ir 9.23 straipsnių tikslais visus Susitarimo 9-A ir 9-B priedų A–D ir F skirsnių pakeitimus ar pataisas Sąjungos vardu tvirtina Komisija, pagal Sutarties 207 straipsnio 3 dalį pasikonsultavusi su Tarybos paskirtu specialiu komitetu.
         
         
            3 straipsnis
            Tarybos pirmininkas Sąjungos vardu pateikia Susitarimo 17.16 straipsnio 2 dalyje numatytą pranešimą, taip išreikšdamas Sąjungos sutikimą laikytis Susitarimo (3).
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. kovo 30 d.
            
               
                  Tarybos vardu
               
               
                  Pirmininkas
               
               A. METELKO-ZGOMBIĆ
            
         
         
            (1)  2020 m. vasario 12 d. pritarimas (dar nepaskelbta Oficialiajame leidinyje).
         
            (2)  2019 m. birželio 25 d. Tarybos sprendimas (ES) 2019/1121 dėl Europos Sąjungos ir Vietnamo Socialistinės Respublikos laisvosios prekybos susitarimo pasirašymo Europos Sąjungos vardu (OL L 177, 2019 7 2, p. 1).
         
            (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.